Subject: Re: ცვლილებები საყოველთაო ჯანდაცვის პროგრამაში
From: "George Volski" <[email-masked]>
To: INFORM.B
Cc: Giorgi Kvirikashvili; Dimitri Kumsishvili; kakha kala; [email-masked]; [email-masked]; [email-masked]; [email-masked]; Mikheil Janelidze; [email-masked]; Victor Dolidze; [email-masked]; David Sergeenko; [email-masked]; Goga Mgebrishvili; Tariel Khechikashvili; ლევან დავითაშვილი; Levan Davitashvili; [email-masked]; Gigla Agulashvili; Ketevan Tsikhelashvili; [email-masked]; Irakli Shotadze; [email-masked]; [email-masked]; Mako M; Gabriel Tsulaia; Beqa Davituliani; Nikoloz Lachkepiani;
Date: Thu, 23 Mar 2017 18:27:42 +0400

"ის პირები რომლებსაც აქვთ წელიწადში 40,000 ლარზე მეტი შემოსავალი აღარ იქნებიან საყოველთაო ჯანდაცვის პროგრამის მოსარგებლეები" - პირი თუ ოჯახი

2017-03-16 14:14 GMT+04:00 INFORM.B INFORM.B <[email-masked]>:

გიგზავნით ჯანდაცვის სამინისტროს მიერ მომზადებულ გზავნილებსა
და ინფორმაციას საყოველთაო ჯანდაცვის პროგრამის ცვლილებებთან დაკავშირებით.

ცვლილებები საყოველთაო
ჯანდაცვის პროგრამაში - უფრო მეტად დიფერენცირებული პაკეტები

მთავარი
გზავნილი:

· დღეს
ჯანდაცვის მინისტრმა საზოგადოებას მთავრობისათვის დასამტკიცებლად წარსადგენი გააცნო
საყოველთაო ჯანდაცვის პროგრამაში ცვლილებების პაკეტი. ცვლილება, რომელიც ითვალისწინებს
საყოველთაო ჯანდაცვის პროგრამის ე. წ. დიფერენცირებული პაკეტების შემოღებას, ორიენტირებულია პირის ინდივიდუალურ შემოსავალზე და შემოსავლის
მიხედვით სამედიცინო მომსახურების სერვისების საჭიროებების მიხედვით გადანაწილებაზე  (შემცირებაზე ან პირიქით, მომატებაზე).

·  ის
პირები რომლებსაც აქვთ წელიწადში 40,000 ლარზე მეტი შემოსავალი აღარ იქნებიან საყოველთაო
ჯანდაცვის პროგრამის მოსარგებლეები.

· რეგულარული
ან არარეგულარული შემოსავლის მქონე მოქალაქეებს ეცვლებათ სამედიცინო მომსახურების სერვისები.
მნიშვნელოვანია, რომ ყოველთვიურად 900 ლარზე ნაკლები შემოსავლის მქონე პირებს ეძლევათ
საშუალება საყოველთაო ჯანდაცვის პროგრამასთან ერთად ისარგებლონ კერძო სადაზღვევო მომსახურებითაც
ანუ დააშენონ კერძო სადაზღვევოს მიერ შეთავაზებული პაკეტი საყოველთაო ჯანდაცვის პაკეტს.

· მიზნობრივ
ჯგუფებს - 5 წლამდე ბავშვებს, სტუდენტებს, პენსიონერებს, შშმ პირებს, პედაგოგებსა და
სოციალურად დაუცველებს - საყოველთაო ჯანდაცვით მედიკამენტებით სარგებლობაც შეეძლებათ
(!). ამ ჯგუფებს ემატებათ წვდომა ამბულატორიულ მედიკამენტებთან, ენიჭებათ პრივილეგია
ერთდროულად ისარგებლონ საყოველთაო ჯანდაცვის სერვისებითა და კერძო სადაზღვევო (შემავსებელი)
პაკეტით. ამასთან, მიზნობრივ ჯგუფებს უნარჩუნდებათ საყოველთაო ჯანდაცვის სერვისების
მოცულობა უცვლელად. ამ ჯგუფში რაოდენობა 1 700 000-მდეა.

· ცვლილების
მიხედვით, პროგრამა ხდება უფრო სამართლიანი და უფრო ორიენტირებული საჭიროებებზე, მეტი
რესურსი მიიმართება იმ ადამიანებისკენ, ვისაც ეს მეტად სჭირდება.

·      დემოგრაფიული
მდგომარეობის გაუმჯობესებისაკენ მიმართული სახელმწიფო პოლიტიკის გათვალისწინებით, მშობიარობა
და საკეისრო კვეთა დაუფინანსდება ყველა ჯგუფს, მიუხედავად მათი შემოსავლის ოდენობისა.

ბმულები:

http://www.interpressnews.ge/ge/sazogadoeba/423353-32-athasi-moqalaqe-romeltha-shemosavali-tselitsadshi-40-000-larze-metia-sayovelthao-jandacvis-programith-gathvalistsinebul-servisebs-veghar-miigheben.html

http://www.interpressnews.ge/ge/sazogadoeba/423356-5-tslamde-bavshvebs-studentebs-pensionerebs-shshm-pirebs-pedagogebsa-da-socialurad-daucvelebs-sayovelthao-jandacvith-medikamentebith-sargeblobac-sheedzlebath.html

http://epn.ge/index.php?id=41897

ინფორმაცია დიფერენცირებულ პაკეტებზე (დეტალურად იხილეთ
თანდართულ პრეზენტაციაში):

·
მოსახლეობა
სოციალური ინდექსით დაიყო 3 ჯგუფად:

1.
მიზნობრივი - სოც დაუცველები, პედაგოგები, სტუდენტები, პენსიონერები,
ბავშვები 0-6 წლამდე, შშმ პირები.

2.
შემოსავლის მქონე

ა) შემოსავალი 40 ათასი წელიწადში (ან
მეტი)

ბ) შემოსავალი 40 ათასზე ნაკლები (მაგრამ
ყოველთვიური - 900 ლარი ან მეტი)

3.
სხვა ჯგუფი

ა) სოციალურად დაუცველები, რომლებიც
არ არიან ფულადი შემწეობის მიმღები და აქვთ 70,000-10,000 ქულამდე

ბ) მოზარდები 6 -18 წლამდე

გ) შემოსავალი 900 ლარზე ნაკლები ან
არა რეგულარული შემოსავლის მქონე ან თვით დასაქმებული

v
შენიშვნა: საყოველთაო ჯანდაცვის პროგრამის
სერვისების მოცულობა განისაზღვრება ინდივიდუალური (და არა ოჯახის) შემოსავლის მიხედვით.

·
ამ სამ
კატეგორიაში შემავალი პირები მიიღებენ საყოველთაო ჯანდაცვის პროგრამის განსხვავებულ
- დიფერენცირებულ მომსახურებას, კერძოდ:

პირველ კატეგორიას (მიზნობრივს
ჯგუფს) რჩება საბაზისო პაკეტი უცვლელად, რომელსაც  ზაფხულიდან დაემატება წამლის კომპონენტი.

მეორე კატეგორიის „ა“ ჯგუფს
არ ფარავს საყოველთაო ჯანდაცვის პროგრამა, თუმცა, ეს ჯგუფი მონაწილეობს ვერტიკალურ
პროგრამებში (მაგალითად: С ჰეპატიტის,
დიაბეტის, შიდსის და სხვა მსგავსი პროგრამები) და გარკვეული ლიმიტის ფარგლებში დაიფარება
მათი კატასტროფული ხარჯებიც.

მეორე კატეგორიის „ბ“ ჯგუფს  რჩება საყოველთაო ჯანდაცვის პროგრამის ნაწილობრივი
მომსახურება და არ ექნება კერძო დაზღვევით დაშენების უფლება.

მესამე კატეგორიის „ა“
ჯგუფს  რჩება საბაზისო პაკეტი უცვლელად და ექნება კერძო
დაზღვევით დაშენების უფლებაც.

მესამე კატეგორიის „ბ“ ჯგუფს რჩება საბაზისო პაკეტი უცვლელად და ეძლევა კერძო დაზღვევის
დაშენების უფლებაც.

მესამე კატეგორიის „გ“
ჯგუფს ნაწილობრივ ეზღუდება საბაზისო
პაკეტი და ეძლევა საბაზისო პაკეტზე კერძო დაზღვევის დაშენების უფლება (შესაძლებელია
სპეც პაკეტი შეიქმნას მათთვის).